Blitz népköztársaság

"Hogy...hogy érti, hogy megtámadták a visszavonuló csapatokat...SZEMBŐL?"Ex'nach Stikesh tábornagy reakciója arra ahogy egy Blitzi páncélosezred lehagyta.

## A fekete acél nemzete

A Blitz népköztársaságot alapító első kolonisták körülbelül négyszáz éve telepedtek le az ércekben gazdag bolygón (az első hivatalos alapító okmány 3k173-ból származik. A ritkának számító fekete acélt kezdték el bányászni. Ez a térséget gazdaggá tette bár a kalózokat is bevonzotta. Ezért a népköztársaság gyorsan reagálni képes erőket kellett, hogy létrehozzon amelyek elbírnak a váratlan rajtaütésekkel. Így született meg az akkor a térségben igazán csak kompetensnek számító Blitz védelmi erő mely gyors siklókkal és rajtuk utazó jól felszerelet önkéntesekből állt.

A fekete acél iparnak köszönhetően a Blitz lakóinak sose volt igazán nyersanyaghiányuk mivel amit nem tudtak legyártani azt az előnyös kereskedelmi pozíciójuknak köszönhetően elcserélték. A gazdagságuk növekedésével azonban egy idő után nem csak a kalózoknak váltak célponttá. A harmadik Ivaliszk invázió és a Mantida háborúk között egyre inkább nőtt az igény a fekete acélra így a Népköztársaság lakói joggal gondolták úgy, hogy egy sokkal erősebb hadseregre van szükségük a szuverenitásuk megvédésének érdekében. Immáron nem csak komoly önvédelmi gyalogságot kezdtek fejleszteni hanem komoly páncélosokat és csapatszállítókat is építettek. Ez a döntés kifejezetten jónak bizonyult, mivel amikor az első Ivaliszk csapatok landoltak, a légifölényük akkora volt, hogy a klasszikus légi szállítási módszer amit a kalózok ellen használtak nem működött volna. Helyette viszont a mozgékony csapatok gyorsan tudtak mozogni a bolygó enyhe mágneses viharaival együtt és módszeresen megsemmisítették az ellenséges reptereket.

## Acél ököl

Doktrínájuk két dolgon alapult. Az első lépés a mobilitás volt. Egy kis erőnek kellett elbírnia egy nála tízszer nagyobbal így sok helyre kellett odaérnie gyorsan. Ezt úgy oldották meg, hogy mozgékony mechanizált zászlóaljakra bontották a seregüket melyek csak olyan elemeket tartalmaztak amelyek vagy önjáróak voltak, vagy könnyen lehetett őket vontatni. Így egy kis zászlóalj tartalmazott mindent amire szükség lehet.

A második dolog ami effektívvé tette őket az a tisztjeik relatív autonómiája volt. A döntéseiket meghozhatták ott helyben is, nem volt szükség arra, hogy kivárják amíg a parancsnoki láncon fentebbről valaki leszól. Így gyorsan tudták meghozni a döntéseiket a taktikai célok érdekében. Ez hosszútávon a stratégiai céljaik rovására ment, azonban rövid időn belül nagyon is effektíven tudott működni.

Sokkal később de egy harmadik kiegészítő faktorává vált a Blitziek erős katonaságának a kötelező szolgálat. Férfiak és nők egyaránt kellett, hogy szerepeket lássanak el a hadseregben. 16 éves kortól már mindenki aktív része a tartalékosoknak és kötelező képzésen résztvennie. A 18. életévét betöltve pedig 5 év katonai szolgálatra kötelezett. A front alakulatokban férfiak általában a gyalogsághoz és a nagyobb fizikumot igénylő pozíciókba kerülnek, míg a nők (akik a Blitzen jellemzően kis termetűek) a járművek kezelését végzik. A légierőben és az űr flottában is jellemzően nők szolgálnak amíg nem a biztonsági szolgálatosokról van szó. A tüzérségnél és a logisztikai alakulatoknál mindkét nem jelen van de koedukált szakaszok nem léteznek.

## A nagyobb kutya...

Miután a két Ivaliszk inváziót, Mantida konfliktust és a Gaia krízis elszórt elemeit is túlélte, a Blitz népköztársaság egy lokális erőként emelkedett ki a térségében. Bár nem tud nagyobb társaival versenybe szállni a politikai harctéren, valójában nincs is szüksége rá. Az effektív hadseregük ugyanis sokak számára egy hasznos tényezővé vált a galaktikus proxiháborúk véget nem érő sorában. Manapság bármilyen privát befektető felbérelheti a Blitz hadsereg katonáit egy-egy feladat elvégzésére. Napjainkban a Blitz népköztársaság serege négy különböző fronton teljesít aktív szolgálatot, mindegyikben éles harcokban szerepel. Ezért cserébe a Blitz nyersanyagokat, pénzt és támogatást kap a maga projektjeihez.